# data[].attributes.body
Hola! Som Animal Junior, som una mica animals perquè el nostre grup sembla un galliner. Ens agrada molt parlar. Som molt bons amics, però, a vegades, ens enfadem per tonteries. Som en Miguel, l’Edu, la Noa, la Laura, la Mar, en Pol, la Ruth, l’Assam, l’Àlex, en José Luis, l’Antonio, l'Arnau, la Carla, la Janna i la senyoreta Paciència.

Quan aconseguim posar-nos d’acord som invencibles, divertits i riallers.

Ens agrada fer esport com el futbol i el bàsquet, també fer tonteries i escriure a la pissarra digital.

# data[].attributes.body
Hola!

Som el grup dels Flash, en formem part: la Martina, l’Èric, la Paula, la Judit, l’Edgar, la Maria, en Josep, en Gerard, l’Alba i l’Isaac.

Som molt divertits, ens agrada molt parlar, anar d’excursió, l’educació física, el medi, l’anglès, la música i també ens agraden les colònies i la festa, tot i que aquest any no anirem de colònies (el proper curs siiií!!).

Som molt esportistes, ens agraden els jocs de construccions (a vegades fem castells al pati).

Com indica el nostre nom, treballem bastant ràpid i treballant en grup ens ho passem molt bé!!!!!

# data[].attributes.body
Hola, escola Pompeu Fabra! Som la classe de 5è A de l’escola Serra de Miralles de Tordera. Nosaltres no tenim nom d’aula, tot i que ens agradaria molt, ens ajudeu a buscar un nom per la nostra classe?

Som 24 alumnes molt xerraires, 11 nenes i 13 nens. Aquest curs ens han barrejat amb els nostres companys i companyes de l’altre grup. Encara ens hem d’acostumar al canvi.  Aquesta última setmana d’octubre ens ha arribat una companya nova, la Janna. La nostra aula, al contrari que l’aula de Ponent, és la més petita de l’escola, però té unes finestres moooolt grans i una pissarra digital que ens agrada molt fer-la servir. També hem estrenat tres aules noves (de música, la biblioteca i de desdoblament).

Nosaltres vam començar P3 en uns barracons i estem esperant que ens construeixin l’escola nova. Mentrestant ocupem un edifici molt vell que havia sigut una escola fa molt temps. El nostre pati, tot i ser força petit, té unes porteries per jugar a futbol i cistelles per jugar a bàsquet. Els dies de pluja sembla una pista de patinatge!!!

A la nostra escola som 396 alumnes, tot i que en van arribant de nous. Ens hi estem des de P3 fins a 6è.

El símbol de l’escola representa la Serra de Miralles, si hi pugeu teniu un mirador des d’on es veu el mar. Prop de l’escola hi ha el riu Tordera, un riu subterrani!